РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 број: 06–2/436-14

8. децембар 2014. године

Београд

З А П И С Н И К

18. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 8. ДЕЦЕМБРА 2014. ГОДИНЕ

Седница је почела у 18.10 часова.

Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, Бранка Бошњак, Јовица Јевтић, Милан Ковачевић, Мујо Муковић, др Владимир Орлић, Катарина Ракић, Сузана Спасојевић, Вучета Тошковић, Горан Ћирић и Слободан Хомен.

Седници нису присуствовали чланови Одбора: Зоран Милекић, Саша Мирковић, Јован Марковић и Драган Јовановић, нити њихови заменици.

На предлог председника Одбора, једногласно, усвојен је следећи

Д н е в н и р е д

1. Подношење амaндмана Одбора на Предлог закона о изменама и допунама Закона о планирању и изградњи (број 351-4326/14 од 1. децембра 2014. године).

Прва тачка дневног реда **– Подношење амaндмана Одбора на Предлог закона о изменама и допунама Закона о планирању и изградњи**

Одбор је на основу члана 165. став 3. Пословника Народне скупштине поднео Народној скупштини следећи

И З В Е Ш Т А Ј

Одбор је, у складу са чланом 165. ст. 1. и 2. Пословника Народне скупштине, поднео амандмане на чл. 9. и 55. Предлога закона о изменама и допунама Закона о планирању и изградњи.

**АМАНДМАН I**

У члану 9. Предлога закона, којим се додају нови чланови 8а-8ђ, у члану 8б после става 9. додаје се нови став 10. који гласи:

,,Одредбе ст. 5 - 9 овог члана не примењују се за прикључење објеката на преносну електроенергетску мрежу (изнад 110 kv).“

О б р а з л о ж е њ е

Предложеним амaндманом врши се усклађивање oдредаба новог члана 8б, у члану 9. Предлога закона, са прихваћеним амандманима и са одредбама Закона о енергетици.

**АМАНДМАН II**

У члану 55. Предлога закона,којим се мењају називи чланова и чланови 82-106. у члану 97. Закона, нови став 4. који је додат после става 3. мења се и гласи:

,,Изузетно од одредбе става 3. овог члана јединица локалне самоуправе својом одлуком може утврдити другачији коефицијент зоне, односно намене који ће се примењивати у зонама које се налазе изван централних градских зона те јединице локалне самоуправе.“

О б р а з л о ж е њ е

Амандман се предлаже ради усклађивања текста прихваћеног амандмана са исправкама народног посланика Жарка Мићина на члан 55. Предлога закона са преосталим текстом Предлога закона.

За известиоца Одбора на седници Народне скупштине одређена је Катарина Ракић, заменик председника Одбора.

\*

\* \*

На седници Одбора вођен је тонски запис.

Седница је закључена у 18.20 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Милутин Мркоњић